**OBRAZLOŽENJE**

**ZA PRAVILNIK O IZMJENAMA I DOPUNI PRAVILNIKA O MJERILIMA ZA RAZVRSTAVANJE LIJEKOVA TE O PROPISIVANJU I IZDAVANJU LIJEKOVA NA RECEPT**

Izmjenama Pravilnika o mjerilima za razvrstavanje lijekova te o propisivanju i izdavanju lijekova na recept isti se usklađuje s aktualnim potrebama u liječenju ovisnosti brisanjem maksimalnih količina propisane droge koji se mogu propisati na recept. Na taj se način predmetni Pravilnik usklađuje sa stručnim Smjernicama Ministarstva zdravstva za farmakoterapiju opijatskih ovisnika metadonom i buprenorfinom. Količinu lijeka koji sadrži droge i koje se koriste za liječenje ovisnosti o drogama, a koja se može propisati na jedan recept, odredit će svojim aktima Hrvatski zavod za zdravstveno osiguranje, poštujući sažetak opisa svojstava lijeka i upute o lijeku, te stručne Smjernice.